CELEX: C2004/228/25
Language: sl
Date: 2004-09-11 00:00:00
Title: Sodba Sodišča (drugi senat) z dne 15. julija 2004 v zadevi C-213/03(predlog za sprejem predhodne odločbe Cour de cassation): Syndicat professionnel coordination des pêcheurs de l'Etang de Berre et de la région proti Électricité de France (EDF) (Konvencija o varstvu Sredozemskega morja pred onesnaževanjem (Barcelonska konvencija) — Protokol o zaščiti Sredozemskega morja pred onesnaževanjem s kopnega — Člen 6(3) — Dovoljenje za izpust — Neposredni učinek)

11.9.2004   
            
            
               SL
            
            
               Uradni list Evropske unije
            
            
               C 228/13
            
         
      SODBA SODIŠČA
   
   (drugi senat)
   z dne 15. julija 2004
   v zadevi C-213/03(predlog za sprejem predhodne odločbe Cour de cassation): Syndicat professionnel coordination des pêcheurs de l'Etang de Berre et de la région proti Électricité de France (EDF) (1)
   
   (Konvencija o varstvu Sredozemskega morja pred onesnaževanjem (Barcelonska konvencija) - Protokol o zaščiti Sredozemskega morja pred onesnaževanjem s kopnega - Člen 6(3) - Dovoljenje za izpust - Neposredni učinek)
   (2004/C 228/25)
   Jezik postopka: francoščina
   V zadevi C-213/03, katere predmet je predlog Cour de cassation (Francija), naslovljen na Sodišče, naj na podlagi člena 234 ES v postopku v glavni stvari, ki poteka med Syndicat professionnel coordination des pêcheurs de l'Etang de Berre et de la région in Électricité de France (EDF), izda predhodno odločbo o razlagi člena 6(3) Protokola o zaščiti Sredozemskega morja pred onesnaževanjem s kopnega, podpisanega v Atenah dne 17. maja 1980, potrjenega s Sklepom Sveta 83/101/EGS z dne 28. februarja 1983 (UL L 67, str. 1), ter, potem ko je začel veljati, člena 6(1) istega protokola, kot je bil spremenjen na Konferenci pooblaščencev v Sirakuzi dne 7. in 8. marca 1996, katerega spremembe so bile potrjene s Sklepom Sveta 1999/801/ES z dne 22. oktobra 1999 (UL L 322, str. 18), je Sodišče (drugi senat), v sestavi C. W. A. Timmermans, predsednik senata, C. Gulmann, J.-P. Puissochet, J. N. Cunha Rodrigues in R. Schintgen (poročevalec), sodniki, generalni pravobranilec: D. Ruiz-Jarabo Colomer, sodni tajnik: M. Múgica Arzamendi, glavna administratorka, dne 15. julija 2004 razglasilo sodbo, katere izrek se glasi kot sledi:
   
               1)
            
            
               Člen 6(3) Protokola o zaščiti Sredozemskega morja pred onesnaževanjem s kopnega, podpisanega v Atenah dne 17. maja 1980, potrjenega s Sklepom Sveta 83/101/EGS z dne 28. februarja 1983, ter, potem ko je začel veljati, člen 6(1) tega protokola, kot je bil spremenjen na Konferenci pooblaščencev v Sirakuzi dne 7. in 8. marca 1996, katerega spremembe so bile potrjene s Sklepom Sveta 1999/801/ES z dne 22. oktobra 1999, imata neposredni učinek, tako da ima vsaka zainteresirana oseba pravico sklicevati se na omenjeni določbi pred nacionalnimi sodišči.
            
         
               2)
            
            
               Ti določbi je treba razlagati tako, da brez dovoljenja, ki ga izdajo pristojni nacionalni organi, v slano močvirje, ki je povezano s Sredozemskim morjem, ni dovoljeno izpuščati snovi, ki imajo, čeprav niso toksične, negativen vpliv na vsebnost kisika v morskem okolju.
            
         
      (1)  UL C 158, 5.7.2003.